
Vrsta postupka javne nabave
Otvoreni postupak javne nabave male vrijednosti

Vrsta ugovora o javnoj nabavi
Sklapa se ugovor o javnoj nabavi: ugovor o nabavi robe

Procijenjena vrijednost nabave: 47.000,00 eura bez PDV-a

Opis predmeta nabave 
Predmet nabave je opskrba električnom energijom za javnu rasvjetu,  na području općine Bistra.
Oznaka i naziv iz Jedinstvenog rječnika javne nabave: 09310000 Električna energija 
Predmet nabave nije podijeljen u grupe.
Prema Strategiji Europa 2020, usvojenoj 2010. godine, na razini Europske unije jedan od ciljeva je povećanje udjela obnovljivih izvora energije u konačnoj potrošnji energije za 20%. Na razini Europske unije 7. Akcijski program za okoliš „Živjeti dobro unutar granica našeg planeta“ (2013.) kao strateški cilj do 2020. godine za cijelu Europsku uniju postavlja provedbu od najmanje 50% javne nabave uz primjenu mjerila zelene javne nabave, a taj cilj je preuzela i Republika Hrvatska. Na dan 26.08.2015. Vlada RH usvojila je prvi Nacionalni akcijski plan za zelenu javnu nabavu za razdoblje od 2015. do 2017. godine s pogledom do 2020. godine (dalje u tekstu: Nacionalni akcijski plan za zelenu javnu nabavu). 
U Nacionalnom akcijskom planu za zelenu javnu nabavu fokus je stavljen na uvođenje osnovnih zelenih mjerila u javnu nabavu za prioritetne skupine proizvoda i usluga: papir za ispis i kopiranje, motorna vozila, uredsku i informatičku oprema, električnu energiju, telekomunikacijske usluge i usluge mobilne telefonije zajedno s uređajima i usluge čišćenja.
U skladu s ciljevima navedenih strateških dokumenata, Naručitelj provodi postupak zelene javne nabave i traži da najmanje 50% ukupne električne energije koju će isporučiti odabrani ponuditelj mora biti proizvedeno iz obnovljivih izvora energije (tzv. "zelena energija").
Radi stimuliranja proizvodnje energije iz obnovljivih izvora, a kako bi ona postala konkurentnija energiji dobivenoj iz konvencionalnih izvora te poticanja izgradnje novih izvora obnovljive energije i postizanja održivog razvoja, naručitelj je odredio da električna energija mora sadržavati gore navedeni minimalni postotak električne energije iz obnovljivih izvora.
Obnovljivi izvori energije su obnovljivi nefosilni izvori energije odnosno energija vjetra, sunčeva energija, aerotermalna, geotermalna i hidrotermalna energija, energija mora, energija vodotoka, energija iz biomase, plina iz deponija otpada, plina iz postrojenja za obradu otpadnih voda i bioplina (članak 3. stavak 2. točka 36. Zakona o tržištu električne energije („Narodne novine“, broj 22/13, 95/15 i 102/15).
Kao potvrdu ispunjenja uvjeta o podrijetlu električne energije, odabrani ponuditelj (Opskrbljivač) je obvezan po izvršenoj isporuci električne energije dostaviti Naručitelju važeću potvrdu iz Registra jamstava podrijetla električne energije, izdanu od strane neovisnog tijela za izdavanje jamstva porijekla električne energije, kojom se potvrđuje da je električna energija iz obnovljivih izvora isporučena Naručitelju u količini (udjelu) navedenom u ponudi.
Potvrdu o podrijetlu električne energije odabrani ponuditelj (Opskrbljivač) dužan je predati Naručitelju po isteku ugovora, sukladno Metodologiji utvrđivanja podrijetla električne energije (NN 133/14).
U slučaju nedostavljanja tražene potvrde, odnosno u slučaju da dostavljenom potvrdom odabrani ponuditelj (Opskrbljivač) ne dokaže da je postotni udio, naveden u ponudi odabranog ponuditelja, isporučene električne energije proizveden iz obnovljivih izvora energije, navedeno postupanje smatrat će se povredom ugovornih obveza, temeljem čega Naručitelj zadržava pravo aktiviranja jamstva za uredno ispunjenje ugovora te poduzimanja daljnjih aktivnosti sukladno drugim pozitivnim propisima koji reguliraju predmetno područje.
Tijelo nadležno za izdavanje jamstava porijekla električne energije u Republici Hrvatskoj je Hrvatski operator tržišta energije d.o.o. (HROTE).

Tehničke specifikacije, količina i troškovnik
Ponuditelji nude predmet nabave u skladu s Općim uvjetima za korištenje mreže i opskrbu električnom energijom (NN 104/20), pridržavajući se u svemu Zakona o tržištu električne energije (NN 22/13, 95/15, 102/15, 68/18 i 52/19) i ostalih propisa koji reguliraju tržište električne energije.

Tehničkim specifikacijama utvrđuju se tražene karakteristike robe koja se nabavlja.

Obračun električne energije izvršit će odabrani ponuditelj temeljem mjernih podataka koje će utvrditi Operator distribucijskog sustava na obračunskim mjernim mjestima, sukladno Općim uvjetima za korištenje mreže i opskrbu električnom energijom (NN 104/20) i Mrežnim pravilima prijenosnog sustava (NN 67/17, 128/20).

Obračunsko razdoblje 
Obračunsko razdoblje za opskrbu električnom energijom iznosi 30+/-3 dana.

Obračunski elementi
Obračunski elementi na temelju kojih se radi obračun opskrbe električnom energijom su: 

1. Preuzeta radna energija izražena u kWh koja se određuje mjerenjem. Tarifne stavke javna rasvjeta (tarifni model – žuti): obračunava se električna energija isporučena na mjernom mjestu s tarifnim modelom javna rasvjeta. 

Iznos troška radne energije izračunava se množenjem preuzete količine radne energije s jediničnom cijenom radne energije, a sve u skladu s odgovarajućom tarifnom stavkom.
 
2. Trošarine za poslovnu uporabu električne energije, sukladno Zakonu o trošarinama (NN 106/18). Izračunava se množenjem trošarine za poslovnu uporabu električne energije s ukupnom količinom električne energije izraženom u kWh.

3. Naknada za poticanje proizvodnje iz obnovljivih izvora (OIE), sukladno Odluka o naknadi za obnovljive izvore energije i visokoučinkovitu kogeneraciju (NN 87/17, 57/20) i trošarine za poslovnu ili neposlovnu uporabu električne energije koje su uređene pozitivnim propisima Republike Hrvatske te druge moguće naknade, poreze ili dodatci, sukladno važeći propisima, a kupcu električne energije ih je dužan obračunati opskrbljivač električnom energijom. 

Troškovnik s opisom tarifnog modela, jedinicama mjere i količinama nalazi se u Prilogu. Količine navedene u troškovniku su okvirne.
Mjesto isporuke robe
Mjesta isporuke (obračunska mjerna mjesta) podložna su promjenama tijekom važenja ugovora. Uključivanje novih mjernih mjesta, isključivanje mjernih mjesta, promjena kategorije potrošnje, odnosno tarifnog modela, vršit će se sukladno Pravilniku o općim uvjetima za korištenje mreže i opskrbu električnom energijom (Narodne novine broj 100/22). O nastaloj promjeni Naručitelj će obavijestiti odabranog ponuditelja do 20. u mjesecu u kojem je nastala promjena.
Popis obračunskih mjernih mjesta nalazi se u prilogu.
Rok početka i završetka izvršenja ugovora
Ugovor se sklapa na razdoblje od godinu dana, a u primjeni je od 2. rujna 2026. g.

Opcije i moguća obnavljanja ugovora
Nije primjenjivo
Kriterij za odabir ponude
Kriterij za odabir ponude je ekonomski najpovoljnija ponuda (ENP), s relativnim značajem kriterija kako slijedi:
· Kriterij 1: cijena ponude – 90%
· Kriterij 2: električna energija iz obnovljivih izvora energije – 10 %
Cijena ponude
Broj bodova koje će ponuda dobiti za kriterij 1 određuje se primjenom dolje navedene formule:
Broj bodova= najniža ponuđena cijena/cijena ponude x 90
Za ovaj kriterij ponuditelj može dobiti najviše 90 bodova. Broj bodova se zaokružuje na dvije decimale.
Cijena ponude upisuje se u Prilog 4 (Troškovnik) te na odgovarajuće mjesto u ponudbenom listu u sklopu uveza ponude.
Električna energija iz obnovljivih izvora energije
Kao kriterij primjenjuje se visina ponuđene količine obnovljivih izvora u postocima (%). Udio
električne energije dobivene iz obnovljivih izvora mora minimalno iznositi 50%.
Broj bodova koje će ponuda dobiti za kriterij 2 određuje se primjenom dolje navedene formule:
Broj bodova= (postotak OIE u ponudi -50) x 10/ (najveći ponuđeni postotak OIE -50)
Za ovaj kriterij ponuditelj može dobiti najviše 10 bodova. Broj bodova se zaokružuje na dvije decimale.
Ponuđeni udio OIE upisuje se u Prilog 2  (Izjava o udjelu OIE) 
Izračun ekonomski najpovoljnije ponude
Bodovi koje ponuda dobije sukladno gore navedenim kriterijima zbrojit će se. Ekonomski najpovoljnija ponuda je valjana ponuda koja ima najveći broj bodova. Ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije.
Jezik i pismo
Ponude se moraju izraditi na hrvatskom jeziku i latiničnom pismu.

Rok valjanosti ponude
Rok valjanosti ponude je najmanje 60 dana od isteka roka za dostavu ponuda.
[bookmark: _Toc157418887]Ako tijekom postupka javne nabave istekne rok valjanosti ponude i jamstva za ozbiljnost ponude Naručitelj  će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu, u pisanoj formi, a u primjerenom roku sukladno članku 216. Zakona o javnoj nabavi. Ponuditelj produženje valjanosti ponude mora potvrditi također u pisanoj formi.

